Kí nìdí táwọn Júù fi máa ń bẹ̀rẹ̀ àjọyọ̀ wọn nígbà tí oòrùn bá wọ̀ lálẹ́ ọjọ́ tó ṣáájú?
Ní ọ̀pọ̀ àṣà ìbílẹ̀ àti kàlẹ́ńdà òde òní, òwúrọ̀ ni ọjọ́ ti bẹ̀rẹ̀, ó sì máa ń parí lóru. Àmọ́ ká ní ọ̀rọ̀ ò rí bẹ́ẹ̀ ńkọ́? Nínú àwọn ìbẹ̀rẹ̀ ìtàn Ìṣẹ̀dá nínú ìwé Jẹ́nẹ́sísì, ìtàn ìpilẹ̀ṣẹ̀ fún gbogbo àṣà Ábúráhámù, a kẹ́kọ̀ọ́ pé gbogbo ayé ni òkùnkùn àti òfo. Òkùnkùn ló kọ́kọ́ dé. Ọlọ́run sì wí pé, "Kí ìmọ́lẹ̀ wà". (Ìmọ́lẹ̀ wá ní ipò kejì.) "Ó sì di ìrọ̀lẹ́, ó sì di òwúrọ̀, ọjọ́ kìíní".  Ọ̀rọ̀ tó gbẹ̀yìn yìí ṣe pàtàkì gan-an. Ìrọ̀lẹ́ àti òwúrọ̀ ni ọjọ́ àkọ́kọ́. Ìṣirò yìí ni kàlẹ́ńdà àwọn Júù ń tẹ̀ lé. Kì í ṣe òwúrọ̀ ṣúlẹ̀ ló máa ń wà. Ojúmọ́ rẹ̀ ń yí padà láti òru sí òru (bí oòrùn ṣe ń wọ̀).  Bí àpẹẹrẹ, sábáàtì àwọn Júù wà ní ọjọ́ keje ọ̀sẹ̀. Shabbat = Shevat ní èdè Hébérù, èyí tó túmọ̀ sí nọ́ńbà méje. Ọjọ́ keje nínú ọ̀sẹ̀ ni ọjọ́ Sátidé. Àmọ́ ṣá o, Sábáàtì kì í ṣe òwúrọ̀ Saturday sí òwúrọ̀ Sunday. Ó máa ń wáyé ní òru Friday títí di òru Saturday. Ọ̀pọ̀ àwọn Júù tó jẹ́ olùfọkànsìn ló máa ń ṣe ayẹyẹ Sábáàtì pẹ̀lú oúnjẹ ìdílé, kí wọ́n tan àbẹ́là, kí wọ́n sì gbàdúrà ní alẹ́ Friday.